
Θέμα: ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ  ΓΙΑ ΜΕΤΑΚΙΝΗΣΗ

           ΘΕΑΤΡΙΚΗΣ ΟΜΑΔΑΣ ΣΤΗ ΜΕΣΣΗΝΗ

 Η θεατρική ομάδα του 7ου Γυμνασίου Κέρκυρας πρόκειται να μετακινηθεί στη Μεσσήνη νομού Μεσσηνίας, για να συμμετάσχει στο 4ο Φεστιβάλ Αρχαίου Δράματος Μεσσήνη 2015.

Η μετακίνηση θα γίνει κατά το διάστημα 26 Απριλίου έως 28 Απριλίου 2015.

Θα μετακινηθούν 35 μαθητές και 3 συνοδοί εκπαιδευτικοί. 
Μέσον μετακίνησης:  λεωφορείο

Προσκαλούμε, σύμφωνα με την Υ.Α. 129287/Γ2/10.11.2011, τους ενδιαφερόμενους (ταξιδιωτικά- τουριστικά γραφεία ) που επιθυμούν να συμμετέχουν στη διαδικασία επιλογής, να υποβάλλουν την προσφορά τους για το λεωφορείο της εκδρομής. Τη διαμονή της ομάδας αναλαμβάνει και διοργανώνει το Φεστιβάλ Μεσσήνης.

Προδιαγραφές: 

1.Το πρακτορείο θα πρέπει να διαθέτει πολυτελή κλιματιζόμενα λεωφορεία που να πληρούν τις απαιτούμενες προδιαγραφές (σύμφωνα με την κείμενη νομοθεσία, δελτίο καταλληλότητας, ΚΤΕΟ, ζώνες ασφαλείας κλπ), να είναι δε στην αποκλειστική διάθεση του σχολείου καθ’ όλη την διάρκεια της εκδρομής με έμπειρους επαγγελματίες οδηγούς. 

2. Στην προσφορά να αναφέρεται η τελική συνολική τιμή (συμπεριλαμβανομένων όλων των τυχόν κρατήσεων και του ΦΠΑ) όπως και η προσφερθείσα συνολική τιμή κατ’ άτομο.

3. Ο διαγωνισμός είναι μειοδοτικός με ποιοτικά κριτήρια επιλογής.
4. Μαζί με την προσφορά κάθε τουριστικό γραφείο θα πρέπει να καταθέσει και υπεύθυνη δήλωση ότι διαθέτει ειδικό σήμα λειτουργίας το οποίο βρίσκεται σε ισχύ

5. Να ισχύσει ασφάλεια ιατροφαρμακευτικής περίθαλψης μαθητών και καθηγητών και να παραδοθεί συμβόλαιο αστικής ευθύνης του τουριστικού γραφείου.

6. Το τουριστικό γραφείο να προσκομίσει προς υπογραφή Συμφωνητικό, αμέσως μετά την ανάθεση της εκδρομής.

 Το σχολείο διατηρεί  το δικαίωμα ακύρωσης της εκδρομής λόγω μη συμπλήρωσης του απαιτούμενου αριθμού μαθητών ή άλλης σοβαρής αιτίας, χωρίς αποζημίωση του τουριστικού γραφείου. 
Αξιολογικές παράμετροι που θα επηρεάσουν την ανάθεση της εκδρομής στο τουριστικό γραφείο: 

Α. Η γενική τιμή ανά μαθητή
Β. Η εν γένει διάθεση συνεργασίας του γραφείου.

Οι προσφορές πρέπει να κατατεθούν  σε σφραγισμένο φάκελο μέχρι την ΤΡΙΤΗ 10/03/2015 και ώρα 12:30 στο γραφείο της Διευθύντριας  του σχολείου
                                                                           Η διευθύντρια

                                                                      Διονυσία Τρόντζα

